b'\n_START_ARTICLE_\nHariharalaya\n_START_PARAGRAPH_\nHariharalaya oli muinainen kaupunki ja khmerien valtakunnan p\xc3\xa4\xc3\xa4kaupunki, joka sijaitsi nykyiss\xc3\xa4 Roluosissa, Si\xc4\x95m R\xc3\xa9abin maakunnassa Kambod\xc5\xbeassa._NEWLINE_Jayavarman II perusti khmerien valtakunnan noin 802 ja valitsi uuden valtakunnan p\xc3\xa4\xc3\xa4kaupungiksi Hariharalayan. Se s\xc3\xa4ilyi khmerien p\xc3\xa4\xc3\xa4kaupunkina 800-luvun loppuun asti. Indravarman I:n kuoltua 889 h\xc3\xa4nen poikansa taistelivat vallasta ja Hariharalaya ilmeisesti tuhoutui pahoin n\xc3\xa4iss\xc3\xa4 taisteluissa, sill\xc3\xa4 Indravamanin seuraaja Yasovarman I (hallitsi n. 889/890\xe2\x80\x93n. 910/912) rakennutti uudeksi p\xc3\xa4\xc3\xa4kaupungiksi Yasodharapuran, joka oli valtakunnan ensimm\xc3\xa4inen p\xc3\xa4\xc3\xa4kaupunki Angkorissa._NEWLINE_Harihalayassa on kolme khmerien temppeli\xc3\xa4: Bakong, Preah Ko ja Lolei.'